**Priloga 6: OSNUTEK ELEKTRONSKEGA SPOROČILA ZA ČLANSTVO ZDRUŽENJA SI-TT**

**ZADEVA: POZIV K ODDAJI KANDIDATUR ZA PREDSEDNI-CO/KA ZDRUŽENJA SI-TT**

Spoštovani člani Združenja SI-TT,

predsednica Združenja SI-TT dne 20.2.2023 podala izstopno izjavo (Priloga 1). Trenutno sestavo organov Združenja SI-TT navajamo spodaj.

Na poziv k oddaji kandidatur za predsednika in organe Združenja SI-TT k oddaji kandidatur, objavljen na spletnih straneh Združenja SI TT dne 3.3.2023 z rokom oddaje kandidatur v roku 60 dni od objave skladno s 15. členom pravil Združenja SI TT, ni bilo prejetih kandidatur.

V skladu s 15. členom Pravil Združenja SI-TT prevzemamo iniciativo za izvedbo volitev novih organov Združenja SI-TT in pozivamo zainteresirane člane združenja k vložitvi kandidature za predsednika Združenja SI-TT. Relevantne odstavke Pravil Združenja navajamo spodaj.

Kandidatura mora poleg osebnih podatkov kandidata vsebovati tudi ime predlagatelja, pisno soglasje kandidata h kandidaturi, življenjepis kandidata, povzetek predloga programa delovanja združenja v naslednjem triletnem mandatnem obdobju ter predlog sestave upravnega odbora in nadzornega odbora Združenja SI-TT.

Med vsemi prejetimi kandidaturami, ki jih prosim pošljite po elektronski pošti na naslov levin.pal@ijs.si v roku 60 dni od objave tega razpisa, bomo člani združenja na Volilnem Zboru članov, ki bo predvidoma v maju 2024, izvolili nove organe združenja SI-TT.

Za vse morebitne dodatne informacije smo vam z veseljem na razpolago.

V imenu Upravnega odbora Združenja SI-TT dne 18.2.2024 pripravil,

dr. Levin Pal, podpredsednik in sekretar Združenja SI-TT

**Priloga:** Odstopna izjava predsednice Združenja SI-TT

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TRENUTNI ORGANI ZDRUŽENJA SI-TT in datumi imenovanja posameznih članov:**

PREDSEDNICA ZDRUŽENJA SI-TT:

- Špela Stres – predsednica Združenja SI-TT (imenovana dne 22.2.2021)

UPRAVNI ODBOR (UO) ZDRUŽENJA SI-TT:

- Levin Pal – član UO, sekretar in podpredsednik (imenovan dne 22.2.2021)

- Marko Bajc – član UO (imenovan dne 22.2.2021)

- Robert Blatnik – član UO (imenovan dne 22.2.2021)

- Nina Tomić Starc – članica UO (imenovana dne 22.2.2021)

NADZORNI ODBOR (NO) ZDRUŽENJA SI-TT

- Alen Draganovič, predsednik NO (imenovan dne 22.2.2021)

- France Podobnik, član NO (imenovan dne 22.2.2021)

- MarjetaTrobec, članica NO (imenovana dne 22.2.2021)

**RELEVANTNI ČLENI PRAVIL ZDRUŽENJA SI-TT**

- 11. člen/tretji odstavek: »Mandatna doba organov združenja traja tri let oziroma do izvolitve novih članov organov, če so le-ti izvoljeni pred iztekom mandata prejšnjim članom organov. Članu organa, ki je izvoljen med trajanjem mandata pripadajočega organa, mandat poteče s prenehanjem mandata organu. Člani organov so lahko ponovno izvoljeni za naslednje mandatno obdobje«

- 12. člen: Zbor članov je najvišji organ združenja. Sestavljajo ga vsi člani združenja.

- 15. člen /drugi odstavek: Za predsednika lahko kandidirajo člani združenja, ki izkazujejo vodstvene sposobnosti in so člani združenja najmanj leto dni. Kandidatura mora poleg osebnih podatkov kandidata vsebovati tudi ime predlagatelja, pisno soglasje kandidata h kandidaturi, življenjepis kandidata in povzetek predloga programa delovanja združenja v naslednjem mandatnem obdobju.

- 15. člen /tretji odstavek: Upravni odbor po pregledu skladnosti prijav z razpisnimi pogoji in najkasneje 14 dni pred volilnim zborom članov izbere največ tri kandidate. Izmed njih člani združenja na zboru članov z navadno večino izvolijo predsednika združenja. Če so dva ali več kandidatov prejeli enako število glasov, ugotovi izvolitev delovno predsedstvo z žrebom.